ועדת הכלכלה, כנסת 25, פרוטוקול מספר 7, 2023-01-23 00:00

דוד ביטן: אני פותח את הישיבה

דוד ביטן:  סדר היום, הצעת תקנות התקשורת (בזק ושידורים) (ועדה מייעצת), התשפ"ג-2023

דוד ביטן:  אז קודם כל, עורכת הדין בת שבע נחמיה מיכאלי ממונה בלשכה המשפטית, משרד התקשורת, בבקשה

אנסטסיה מיכאלי: אז אני אתן קצת רקע על התקנות

אנסטסיה מיכאלי:  חוק התקשורת וההסדרה מכוחו שקובעים הוראות שחלות על מפעילי תקשורת, בין היתר לעניין חובת פריסת רשת תקשורת ואספקה של השירותים באמצעותה לכלל הציבור באותו אזור, אספקת השירותים לכל הדורש

אנסטסיה מיכאלי:  לצד החובה הזאת, נקבעה בחוק סמכות לשר התקשורת לקבוע החרגה מהחובה הזאת

אנסטסיה מיכאלי:  בהתאם לסמכות הזאת הותקנו תקנות הוועדה המייעצת שעליה אנחנו דנים היום

דוד ביטן: על איזו חובה את מדברת?     

אנסטסיה מיכאלי: חובה לפרוס רשת תקשורת ולספק באמצעותה שירותים לכל דורש באותו אזור

אנסטסיה מיכאלי:  החובה הזאת יכולה לחול על כלל הארץ ביחס לחלק מהמפעילים, ויכולה לחול על אזורי שירות ספציפי

אנסטסיה מיכאלי:  תיכף אני אפרט מה הסוגייה והבקשות שהוועדה דנה בהם

דוד ביטן: מה זה הסיבים האלה?     

אנסטסיה מיכאלי: גם סיבים, גם רשת מתקדמת וגם רשת ישנה שזו רשת הנחושת ורשת הכבלים של בזק והוט

אנסטסיה מיכאלי:  אז לצד החובה הזאת, כמו שאמרנו, נקבעה סמכות לשר התקשורת להתקין תקנות שיאפשרו חריגה מהחובה הזאת

דוד ביטן: למה צריך חריגה?     

אנסטסיה מיכאלי: במקומות שבהם ימצא שיש הצדקה במקרים חריגים שבהם העלות היא מאוד גבוהה, הטופוגרפיה מקשה, יש בתוך תקנות הוועדה המייעצת ספח - - -     

דוד ביטן: אז האזורים האלה לא יקבלו את הסיבים האלה?      

אנסטסיה מיכאלי: תיכף נדבר על - - -     

איתי עצמון: רגע אני אגיד, זאת החלטה של שר התקשורת והוועדה היא בעצם ועדה שמייעצת, בוחנת בקשות וממליצה לשר התקשורת האם לתת - - -     

דוד ביטן: בוחנת את ההחלטה שלו, זה בערך המצב

אנסטסיה מיכאלי: לא, היא ממליצה בבקשות שמוגשות לוועדה המייעצת

דוד ביטן: אתם נותנים לו לפני שהוא מחליט, או אחרי שהוא מחליט אתם בוחנים את ההחלטה שלו?     

איתי עצמון: לפני

אנסטסיה מיכאלי: לא, אנחנו לא מחליטים לפני

אנסטסיה מיכאלי:  תיכף אני אסביר לגבי חובות פריסת הרשת - - -     

איתי עצמון: הוא שאל עכשיו מי המילה האחרונה

איתי עצמון:  בסוף של שר התקשורת

אנסטסיה מיכאלי: של שר התקשורת

אנסטסיה מיכאלי:  הוועדה מייעצת לשר - - -     

דוד ביטן: והוא יכול להחליט בניגוד לדעתם?     

איתי עצמון: צריך טעמים, אני מניח, מבוססים או סבירים כדי לקבל החלטה בניגוד להמלצה כי זו ועדה מקצועית

איתי עצמון:  אני מניח שתיכף תפרטי מה ההרכב שלה

אנסטסיה מיכאלי: זו ועדה מקצועית מורכבת מנציגי ציבור - - -     

קריאה: 	ככה לא מגיעות רשתות לירוחם, בדיוק בגלל זה, איפה שלא כלכלי

אנסטסיה מיכאלי: תיכף נסביר על סוגי הרשתות

אנסטסיה מיכאלי:  סקירה קצרה בעניין התקנות, אז הוועדה בעצם היא ועדה שיש בה נציגי ציבור ונציגי משרד, כאלה שאחראים - -     

דוד ביטן: והיו כבר החלטות בעניין הזה?     

אנסטסיה מיכאלי: היו החלטות

דוד ביטן: בלי תקנות?     

איתי עצמון: לא, לא, התקנות קיימות

אנסטסיה מיכאלי: התקנות קיימות משנת 2011

דוד ביטן: למשל? תני לי דוגמה של החלטה

אנסטסיה מיכאלי: היו בקשות של חברת הוט שחלה עליה חובת פריסה אוניברסלית, ביחס לרשת הכבלים שלה, זו הרשת הישנה

אנסטסיה מיכאלי:  היא הייתה צריכה לפרוס את הרשת שלה בכל הארץ ולספק - -      

דוד ביטן: אבל היא נכנסה לרשת של בזק

דוד ביטן:  אני זוכרת את זה עוד מתקנות ההסדרים שלפני שבע שנים, משהו כזה

אנסטסיה מיכאלי: בחלק מהמקומות היא עושה שימוש ברשת של בזק, אבל היא בעצם אמורה להיות מוכנסת לתוך מתקנים של חברת בזק ופורסת שם את הכבלים שלה

אנסטסיה מיכאלי:  בשנת 2014 היה דיון שההחלטות של הוועדה המייעצת על בקשות של הוט ב-239 ישובים, משהו בסדר גודל כזה, שאליהם היא לא הגיעה עם הרשת שלה

אנסטסיה מיכאלי:  אחרי כל מיני סיבובים התקבלה החלטה עדכנית בשנת 2019 שאמרה בעצם שהוט טלקום יכולה לספק את השירותים שלה בניטרליות טכנולוגית

אנסטסיה מיכאלי:  זאת אומרת, היא יכולה לספק אותם באמצעות רשת נייחת שהיא פורסת והיא יכולה לספק אותם גם באמצעות רשת אלחוטית

אנסטסיה מיכאלי:  בהחלטה נקבעו כל מיני כללים בנוגע לתנאים, בנוגע לאיכות השירות שהחברה תידרש לעמוד בה אם היא תספק את זה ברשת האלחוטית

אנסטסיה מיכאלי:      זאת דוגמה של החלטה שהתקבלה כשהיה כבר באופק את הנושא של הרשתות המתקדמות וידענו שאנחנו הולכים למקום של אספקת שירותים באמצעות רשת מתקדמת יותר

אנסטסיה מיכאלי:  זה סוג אחד של החלטות שהתקבלו במסגרת הוועדה

אנסטסיה מיכאלי:       התקנות מתייחסות, כמו שאמרתי, גם לרשת הישנה, רשת הכבלים והנחושת של בזק והוט וגם לרשת מתקדמת

דוד ביטן: זה תקנות שכבר היו, אז איזה תיקונים עשיתם פה לתקנות האלה? הרי יש כבר תקנות, לא?     

אנסטסיה מיכאלי: נכון, התקנות האלה קיימות, הן מתייחסות, כמו שאמרתי, גם לרשת הישנה וגם לרשת המתקדמת

אנסטסיה מיכאלי:  אני רק אשלים מילה, הייתה כאן איזו שאלה לגבי הרשתות המתקדמות

אנסטסיה מיכאלי:      לגבי הרשתות המתקדמות, בשנת 2021 נכנס תיקון לחוק התקשורת שקבע הסדר שונה מההסדר שהיה ביחס לרשתות הישנות

אנסטסיה מיכאלי:  לא מפעיל אחד שיפרוס רשת מתקדמת בכל הארץ, אלא נקבע מתווה אחר שהתכלית שלו להגיע בסוף שבכל אזור יהיה בעל רישיון שתהיה לו חובה לפרוס רשת מתקדמת

אנסטסיה מיכאלי:  המתווה קבע ככה, בשלב ראשון בזק, שיש לה יתרונות בפריסה של רשתות חדשות, תבחר את האזורים שבהם היא רוצה לפרוס רשתות

אנסטסיה מיכאלי:  ביחס לפריסה בשאר האזורים, תוקם קופת תמרוץ שהיא תסובסד מתשלומים של חברות התקשורת בהתאם למתווה שנקבע בחוק

דוד ביטן: יש מקומות שלא פרסו רשת עד היום?     

אנסטסיה מיכאלי: תלוי איזה סוג של רשת

אנסטסיה מיכאלי:  יש עדיין בקשות לוועדה המייעצת ביחס לרשתות

דוד ביטן: בפריפריה, נגיד בנגב איפה אין? בגליל?     

אנסטסיה מיכאלי: יש בקשות בפני הוועדה - - -     

דוד ביטן: לא, יש מקומות שנכון להיום אין רשת בכלל?     

אנסטסיה מיכאלי: לא, יש להבחין בין אספקת שירות לפריסת רשתות, אוקיי? יש מקומות שאנחנו יודעים שיש חברות שמספקות שירותים באמצעים אלחוטיים או באמצעות הרשת הסלולרית, או באמצעות גלים מילימטריים ויש בקשות עדיין גם ביחס לרשת הנחושת שנמצאות בפני הוועדה

דוד ביטן: טוב תודה, נעבור לעורך הדין איתי עצמון

דוד ביטן:  יש לך הערה? התייחסות?     

איתי עצמון: יש לנו כמה הערות קטנות, משפטיות, לאורך הקראת התקנות

איתי עצמון:  אני מציע שתוקרא כל תקנה ותקנה ואנחנו נעיר

אנסטסיה מיכאלי: בסדר, אני רק אקדים ואומר שהתיקון הנוכחי שאנחנו מדברים עליו הוא בעקבות תיקון 76 לחוק התקשורת שבעצם שינה את מתכונת ההסדרה של הרישוי

אנסטסיה מיכאלי:  לפי חוק התקשורת בעבר על מנת לספק שירותי תקשורת היה צריך לקבל רישיון מטעם המשרד והמשרד נקט במהלך שנועד - - -     

דוד ביטן: שכבר לא צריך

אנסטסיה מיכאלי: 	ביחס למרבית השירותים, אתה צריך להירשם במרשם של מנהל המשרד

אנסטסיה מיכאלי:  יש עדיין שירותים שאתה צריך קבלת רישיון, אז ההתאמות בתקנות - - -     

דוד ביטן: בסדר, רק שתדעי, את תופיעי אצלנו הרבה? שאנחנו לא מומחים לתקשורת ולכן בבקשה תתני לנו הסברים יותר רחבים

אנסטסיה מיכאלי: אין בעיה

דוד ביטן: אוקיי, מאה אחוז

דוד ביטן:  בבקשה, מי מקריא?     

איתי עצמון: נציגת המשרד

דוד ביטן: בבקשה, תקריאי

דוד ביטן:  יש לכם איזו הערה ח"כים? טוב, בבקשה

אנסטסיה מיכאלי: "טיוטת תקנות התקשורת (בזק ושידורים) (ועדה מייעצת), התשפ"ג–2023"

איתי עצמון: כאן צריך רק לבוא "תיקון", כי זה תיקון לתקנות קיימות, בסדר?     

אנסטסיה מיכאלי: נכון

אנסטסיה מיכאלי:      "בתוקף סמכותי לפי סעיפים 12(א) ו-(ב) ו-59 לחוק התקשורת (בזק ושידורים), התשמ"ב–1982 (להלן – החוק), ובאישור ועדת הכלכלה של הכנסת, אני מתקין תקנות אלה"

דוד ביטן: יש לו כל מיני הערות, כן

דוד ביטן:  אתה יכול ללכת אם אתה כל כך - - -     

רון כץ: לא, לא הבנתי למה ביקשו שאני אגיע

דוד ביטן: מי ביקש?     

רון כץ: הצוות

דוד ביטן: אז כנראה יש סיבה, אז תישאר, מה אתה רוצה? למה ביקשו ממך באמת?     

רון כץ: אני גם לא יודע

דוד ביטן: אז חכה רגע, נגמור את זה מהר, אל תדאג

דוד ביטן:  כן

אנסטסיה מיכאלי: אוקיי

אנסטסיה מיכאלי:      "תיקון תקנה 1	1

אנסטסיה מיכאלי:  בתקנות התקשורת (בזק ושידורים) (ועדה מייעצת), התשע"א-2011 ‏ (להלן – התקנות העיקריות), בתקנה 1–     

רישיון" יבוא: ""ספק מורשה" – החברה, ספק שירותי בזק נייחים וספק מורשה ברשת מתקדמת;";     

מתקדמת" יבוא: ""ספק מורשה ברשת מתקדמת" – מי שנקבעה ברישיונו או בהוראת המינהל שניתנה לו, לפי העניין, חובה לפרוס רשת מתקדמת באזור שירות בהתאם לסעיף 14ד(ו) לחוק;";     

בוחר" יבוא: ""ספק שירותי בזק נייחים" – כהגדרתו בסעיף 14א לחוק, שאינו החברה;";     

איתי עצמון: את רוצה להסביר?     

אנסטסיה מיכאלי: כן

אנסטסיה מיכאלי:  בעצם אנחנו מתאימים כאן בסעיף ההגדרות לחוק את המונחים, לעולם שההסדרה החדשה בעקבות תיקון מס' 76

אנסטסיה מיכאלי:  לפי ההסדרה החדשה שנקבעה בחוק ספק מורשה יהיה מי שמקבל רישיון, או מי שמספק שירותים לפי הרישום שלו במרשם

אנסטסיה מיכאלי:  אנחנו מתאימים כאן את ההגדרות לצורך התקנות כאן, גם את ההגדרות של ספק מורשה, גם ההגדרה של ספק מורשה ברשת מתקדמת

רון כץ: מה זה מי שמספק? זה אותו הדבר? מי שמספק זה כמו אחד שקיבל רישיון?     

אנסטסיה מיכאלי: כן, בהמשך לתיקון מס' 76 ספק מורשה כולל גם בעל רישיון וגם מי שמספק שירותים לפי הרישום שלו במרשם

דוד ביטן: אתם צריכים להראות לנו אולי בפעם הבאה את התיקונים על הקיים

איתי עצמון: יש לנו

דוד ביטן: יש לכם את זה? כי אנחנו לא יודעים מה תוקן

דוד ביטן:  כמו בהצעת חוק

דוד ביטן:  כן, מה רצית להעיר?     

איתי עצמון: כן, רציתי להעיר שתי הערות לעניין הגדרת ספק שירותי בזק נייחים

איתי עצמון:  ההגדרה שהצעתם כאן מפנה לסעיף בחוק שמתייחס בכלל לעניין של פריסת הסיבים האופטיים, וההגדרה שם מתייחסת למעשה לחברה אחת

איתי עצמון:  זה בעצם לספק מורשה שבמועד הקובע, שהוא המועד הקובע לעניין רפורמת הסיבים, היה בעל רישיון כללי למתן שירותי בזק פנים ארציים נחיים וכאן מיעטתם גם את החברה, כלומר מיעטתם את בזק

אנסטסיה מיכאלי: נכון

איתי עצמון: אז אנחנו בשיחות מקדימות, שאגב נמשכו ממש עד שעה לפני הדיון, שמדובר בעצם על חברה אחת

איתי עצמון:  חשבנו שכדי לפשט את הדברים עדיף פשוט לכתוב לאיזו חברה אנחנו מתכוונים, מכיוון שבכל מקרה הכוונה היא להקפיא מצב, להתייחס לנקודת זמן שהייתה בעבר

דוד ביטן: ומדובר רק בבזק?     

איתי עצמון: כאן מדובר על חברת הוט טלקום, נכון?     

אנסטסיה מיכאלי: הוט טלקום, שותפות מוגבלת

איתי עצמון: כן, ולא צריך את כל ההגדרה המסובכת

דוד ביטן: בעצם, אין לך בעיה עם זה, נכון?     

אנסטסיה מיכאלי: לא

איתי עצמון: אוקיי, והערה יותר טכנית נוספת

איתי עצמון:  צריך יהיה להוסיף כאן הגדרה לרישיון, כי בעצם גם בחוק אין הגדרה של רישיון וגם בתקנות האלה, אז אנחנו מציעים להוסיף רישיון שזה יהיה רישיון בזק שניתן לפי סעיף 4, או התאמת נוסח אחרת כפי שנסכים

איתי עצמון:  אבל ברמה העקרונית צריך להוסיף כאן הגדרה של רישיון

אנסטסיה מיכאלי: כן

איתי עצמון: אם אין הערות אפשר להצביע על התקנה

דוד ביטן: על כל תקנה בנפרד?     

איתי עצמון: כן, עדיף, יש לנו תיקונים פשוט

דוד ביטן: טוב

דוד ביטן:  מי בעד אישור הנוסח הזה בתוספת ההערות של היועץ המשפטי?     

דוד ביטן: אושרה פה אחד     

אנסטסיה מיכאלי: "החלפת מונחים	2

אנסטסיה מיכאלי:  בתקנות העיקריות, בכל מקום, במקום "בעל רישיון" יבוא "ספק מורשה", במקום "בעל רישיון מפ"א" יבוא "ספק שירותי בזק נייחים" ובמקום "רישיון המפ"א" ו"הרישיון הכללי" יבוא "הרישיון", ושינויי הצורה הדקדוקיים המחויבים ייעשו לפי זה

אנסטסיה מיכאלי: ""     כאן, בהמשך לשינויים שעשינו בסעיף 1, בהגדרות ובמונחים, נדרש להתאים את השינויים לאורך התקנות ועל זה בעצם הסעיף הזה מדבר

אנסטסיה מיכאלי:  החלפת מונחים לאורך התקנות

איתי עצמון: כן, רק מכיוון שההוראה הזו מאוד גורפת, ראינו שקיימת היום הוראת מעבר בתקנות המקוריות שבה לא צריך להחליף את המונח, מכיוון שהיא מתייחסת למצב שהיה לפני שהותקנו התקנות המקוריות ב-2011

איתי עצמון:  אז צריך פשוט למעט מפה את תקנה 9

דוד ביטן: מקובל? אוקיי, נשארתי לבד

דוד ביטן:  מי בעד? אני בעד

דוד ביטן: אושרה פה אחד     אוקיי, סעיף 

דוד ביטן: 3 עם התיקונים שהיועץ אישר, כן

אנסטסיה מיכאלי: "תיקון תקנה 2 	3

אנסטסיה מיכאלי:  בתקנה 2 לתקנות העיקריות, בתקנת משנה (א) – 

אנסטסיה מיכאלי: 		(2)	בפסקה (2), במקום "תקנות 26 ו-27 לתקנות התפעול" יבוא "סעיף 64				א(ג) לחוק";      (3)	בפסקה (4) –      

אנסטסיה מיכאלי: במקום "המחייב" יבוא "המחייבים";     (ג)	אחרי "באזור השירות הקבוע ברישיונו " יבוא "או בהוראת המינהל, לפי העניין"

אנסטסיה מיכאלי: "     

איתי עצמון: רוצה לקרוא כבר את תקנה 4 גם? מכיוון שזה בעצם גם תיקון

אנסטסיה מיכאלי: "תיקון תקנה 4	4

אנסטסיה מיכאלי:  בתקנה 4(7) לתקנות העיקריות, אחרי "והאזור נקבע ברישיונו" יבוא "או בהוראת המינהל שניתנה לו, לפי העניין,"

אנסטסיה מיכאלי: "     

דוד ביטן: הערות איתי?     

איתי עצמון: אני מציע שקודם התיקון יוסבר, מה מהות התיקון

דוד ביטן: נראה לך שאנחנו יכולים לדעת? מפנים אותנו לכל מיני - -     

איתי עצמון: לכן כדאי שיסבירו את המהות

אנסטסיה מיכאלי: אוקיי, חובת האוניברסליות כפי שהייתה קבועה טרם התיקון, היא נגזרה מכמה מקורות נורמטיביים

אנסטסיה מיכאלי:  קודם כל בראש ובראשונה הוראות בהגדרות שהיו קיימות בחוק התקשורת

אנסטסיה מיכאלי:  חלק מההגדרות נמחקו ולכן נקבעה חובת האוניברסליות בהוראה נפרדת, הוראת מעבר, בסעיף 64(א)(ג) לחוק

אנסטסיה מיכאלי:  לכן, אנחנו מציעים להפנות כמקור לסמכות קביעת החובה של האוניברסליות על המפעילים השונים, להפנות לסעיף הרלוונטי

אנסטסיה מיכאלי:  לעניין חברת בזק וחברת הוט ביחס לפריסת הרשת הישנה שלה, זה סעיף 64(א)(ג) לחוק

איתי עצמון: אני רק אחדד

איתי עצמון:  סעיף 64(א) הוא הוראת מעבר לגבי התיקון האחרון שהיה ששינה את מתכונת ההסדרה

איתי עצמון:  חובת האוניברסליות לא רק מוסדרת שם, יש גם סעיף אחר בחוק, סעיף 12 שבעצם קובע אף הוא את החובה, או מסמיך את השר לקבוע חובת אוניברסליות

איתי עצמון:  לכן חשבנו שצריך להפנות גם לסעיף הזה כדי שהבקשות, ככל שיוגשו, יתייחסו גם למצב שקיים לפי הוראת המעבר, וגם ככל שיהיה שינוי עתידי, למשל ברישיון קיים של אחת החברות, או בהוראה שתחול על אחד מבעלי הרישיונות שאתם מדברים עליהם כאן בתקנה, שניתן יהיה להגיש בקשות גם בעתיד

אנסטסיה מיכאלי: אוקיי, אני רק אחדד לעניין הזה

אנסטסיה מיכאלי:  אנחנו לא מדברים כאן על כל תיקון בהוראות הרישיון

אנסטסיה מיכאלי:  הוראת המעבר נועדה בעצם לקחת את החובה שהייתה קיימת לפני תיקון 76 של ההסדרה החדשה ולהחיל אותה בהתאם להוראת הסעיף על החברות הרלוונטיות, שזה בזק והוט, שהייתה להן חובת אוניברסליות מכאן ואילך, וזה כל עוד הם ספקים מורשים

אנסטסיה מיכאלי:  כל עוד הם ספקים מורשים החובה הזאת חלה עליהם, גם בהתאם להוראה הזאת צפויה להתפרסם רשימה של ספקים מורשים והחובה שמוטלת עליהם מכוח הסעיף הזה

אנסטסיה מיכאלי:  אז אנחנו לא רואים צורך בכל תיקון שייעשה לקבוע מחדש את חובת האוניברסליות כי היא בעצם כבר קיימת מכוח סעיף 64(א)(ג)

איתי עצמון: לא, לא לכך הייתה הכוונה

איתי עצמון:  ההוראה שלגביה כיוונתי את דברי הייתה גם סעיף 64 שמתייחס לבעל רישיון ישן, וגם לסעיף שקיים בחוק, סעיף 12 שהוא הסעיף שקובע גם את ההסמכה לעניין חובת האוניברסליות וגם לגבי הסיוג של החובה הזאת

איתי עצמון:  לכן אנחנו מציעים פשוט להוסיף למען הדיוק גם את סעיף 12(ב)(1)(א) לפני סעיף 64(א), שיהיו בעצם שני מקורות סמכות

אנסטסיה מיכאלי: מקובל, אבל אני מבהירה שוב שזה לא גורע מהחובה כפי שהיא נקבעה לפי סעיף 64

איתי עצמון: לא, זה לא גורע, זה פשוט עניין של דיוק משפטי, זה הכל

דוד ביטן: זהו?     

איתי עצמון: גם בפסקה 1 וגם בפסקה 2, כן

איתי עצמון:  בכל מקום שיש הפנייה לסעיף 64(א) שהוא הוראת המעבר, נצטרך להכניס את התיקון הזה

דוד ביטן: בסדר

דוד ביטן:  התקנות שהקראנו בתוספת ההערות של היועץ המשפטי שמוסכמות על משרד התקשורת אנחנו בעד

דוד ביטן: אושרו פה אחד     עכשיו צריך לאשר את הכל ביחד?     

איתי עצמון: לא, לא

איתי עצמון:  למעשה התקנות אושרו

דוד ביטן: טוב, תודה רבה לכולם, הישיבה הסתיימה